מארק וורן

מארק וורן (באנגלית: Marc Warren; נולד ב-20 במרץ 1967) הוא שחקן אנגלי. הוא מוכר מתפקידיו בטלוויזיה הבריטית בהם אלברט בליית' ב"אחים לנשק", דני בלו בסדרה "הנוכלים", דאגי ריימונד בסדרה המשטרתית "The Vice", דומיניק פוי בסדרה "שם המשחק", ריק בסדרת הדרמה "כלבים משוגעים", הרוזן דה רושפור בסדרה "המוסקטרים" והג'נטלמן במיני-סדרה "ג'ונתן סטריינג' ומר נורל".

ביוגרפיה
וורן נולד בעיר נורת'האמפטון שבנורת'האמפטונשייר. בסוף 1979 עבר וורן מנורת'האמפטונשייר לפארנבורו שבהמפשייר. בשנים 1980 עד 1982 למד ב"קוב סיניור סקול".

וורן מופיע באופן קבוע בסרטי קולנוע, בתוכניות טלוויזיה, בתיאטרון וברדיו. הוא היה חבר התיאטרון הלאומי לנוער , ולמד משחק ב-"East 15 Acting School" אבל לא סיים את לימודי התואר.
הוא שיחק בתפקיד בילי קספר במחזה "Kes" בבימויו של ג'ון הרימן עבור להקת התיאטרון סנאפ והופיע בסטודיו רפרטוארי בברמינגהאם ובסיור הופעות בבתי ספר. ב-1988 הופיע וורן בהפקה של המחזמר "Godspell".

פריצת הדרך של וורן בקולנוע הייתה ב-1992 בסרט "מעשה לא ג'נטלמני" של ה-BBC בו שיחק בתפקיד טוני האנט. בסדרת הטלוויזיה הבריטית "The Vice" גילם את דאגי ריימונד, ובמיני-סדרה של HBO "אחים לנשק" הופיע בתפקיד אלברט בליית'. התפקיד הקבוע הראשון שלו היה בסדרה "גריינג' היל". ב-1995 כיכב וורן בסרט "Boston Kickout". ב-1996 שיחק בתפקיד מורגן ד'אסטאינג בעונה הרביעית של הסדרה "איש הנצח" בפרק "Double Jeopardy".

בשנת 2000 זכה וורן בפרס "Royal Television Society" על הופעתו בתפקיד מונקס בעיבוד של ITV לספר "אוליבר טוויסט". ב-2001 הופיע בדרמה הטלוויזיונית "Men Only" בתפקיד מאק, בעלה של קייטי (אסתר הול). ב-2002 שיחק בתפקיד ד"ר אייוו סטדמן בסרט הטלוויזיה "No Night Is Too Long", עיבוד לרומן באותו שם מאת ברברה ויין. בסדרת הדרמה של ה-BBC "שם המשחק" משנת 2003 שיחק וורן בתפקיד משנה כדומיניק פוי. הוא שיחק בתפקיד דני בלו (תפקיד ראשי) בארבע העונות הראשונות של הסדרה "הנוכלים".

ביוני 2006 הופיע וורן בתפקיד אורח, בדמות אלטון פופ, בפרק "אהבה ומפלצות" בסדרת המדע בדיוני "דוקטור הו". אחד התפקידים הראשונים שלו בטלוויזיה היו בשנת 1989 כניצב באותה סדרה בפרק "Battlefield".

בדצמבר 2006 הופיע בתפקיד מתנקש מטורף בשם "מיסטר טיטיים" בעיבוד של Sky1 לספרו של טרי פראצ'ט "Hogfather". באותו חודש שיחק גם בתפקיד הרוזן דרקולה בעיבוד חדש של הרומן הקלאסי מאת ברם סטוקר בהפקת BBC Wales.

בפברואר 2007 שיחק וורן בתפקיד טוני קריין בעונה השנייה של סדרת הדרמה "חיים על מאדים". בדצמבר 2007 הופיע בתפקיד מר ג'ון סימפסון בהפקה של ה-BBC "נעלי בלט" לצדן של אמיליה פוקס ואמה ווטסון. בינואר 2008 כיכב וורן בסדרת סרטי "Messiah" בעונה "Messiah V: The Rapture" כשהחליף את קן סטוט בתפקיד הראשי. ב-2008 שיחק בתפקיד קטן בסרט "מבוקש".

ב-2009 כיכב וורן בתפקיד קטוריאן בהפקה מחודשת של המחזה "איש הכריות" מאת מרטין מקדונה בתיאטרון קורב בעיר לסטר. על תפקיד זה היה מועמד לפרס TMA. קולו של וורן נשמע בפרסומות ברדיו ובטלוויזיה בבריטניה. החל מיולי 2009 הוא הצטרף לשחקן אלכסנדר ארמסטרונג לפרסומות עבור "Zurich Connect".

וורן כיכב בתפקיד ריי סיי בהפקה מחודשת של המחזה "קול קטן" בווסט אנד לצדן של דיאנה ויקרס ולזלי שארפ. ההצגה רצה מאוקטובר 2009 ועד ינואר 2010. במאי 2010 שיחק בתפקיד סטיב סטרנג' בסרט הטלוויזיה של ה-BBC על חייו של הזמר בוי ג'ורג' בשם "Worried About the Boy". בשנה שאחרי התחיל להופיע בסדרה חדשה של Sky1 בשם "כלבים שוטים" לצדם של מקס ביזלי, פיליפ גלניסטר וג'ון סים. הסדרה רצה במשך ארבע עונות וכללה 14 פרקים.

בספטמבר 2011 חזר וורן להופיע בתיאטרון במחזה "Cool Hand Luke" עיבוד חדש לתיאטרון של אמה ריבס המבוסס על רומן באותו שם מאת דון פירס. אנדרו לאודון ביים את המחזה והצגה רצה מ-23 בספטמבר 2011 עד 7 בינואר 2012 בתיאטרון אולדוויץ' שבלונדון.

וורן חזר וגילם את דמותו של דני בלו בפרק האחרון של הסדרה "הנוכלים". ב-2012 הצטרף לצוות השחקנים בסדרת הדרמה האמריקאית "האישה הטובה" בתפקיד הבעל של קלינדה שארמה (ארצ'י פנג'בי). בסדרת הדרמה של ה-BBC "המוסקטרים" הוא גילם את הרוזן רושפור. ב-2015 שיחק במיני-סדרה "ג'ונתן סטריינג' ומר נורל" של ה-BBC.

פילמוגרפיה
קולנוע
 שנה שם שם באנגלית תפקיד הערות 1995 Boston Kickout רוברט 1996 ניצוצות Shine ריי 1996 Hidden in Silence לוביק 1997 Bring Me the Head of Mavis Davis קלינט 1998 מכורה לפשע B. Monkey טרנס 1998 מבעד למראה ומה אליס מצאה שם Alice Through the Looking Glass טווידלדי 1998 פרא של אבא Dad Savage ויק 2000 Free Spirits קוקהד 2002 Al's Lads ג'ימי 2002 No Night Is Too Long ד"ר איוו סטדמן 2002 Revengers Tragedy סופרוואקו 2003 The Principles of Lust בילי 2003 שירו של ראגי בוי Song for a Raggy Boy האח מאק 2005 בלי חוקים Green Street סטיב דאנהם 2005 Hellraiser: Deader ג'ואי 2006 Terry Pratchett's Hogfather מר טיטיים 2006 משחק אותה קובריק Colour Me Kubrick האד 2006 Land of the Blind פול 2006 The Lives of Saints האב דניאל 2008 Intercom סיימון סרט קצר 2008 מבוקש Wanted 2010  מאריין 2012 ביל הפראי Wild Bill האב

טלוויזיה
 שנה שם שם באנגלית תפקיד הערות 1989 דוקטור הו Doctor Who ניצב ללא קרדיט 1991 חדר מיון Casualty ניק 1992 An Ungentlemanly Act טוני האנט 1992 גריינג' היל Grange Hill תומאס רנקין 1992 בין השורות Between the Lines אנדרווד סדרת טלוויזיה (פרק אחד) 1992 Sam Saturday בלש קולין פנל סדרת טלוויזיה (פרק אחד) 1993 Heartbeat רופרט אשפורדלי סדרת טלוויזיה (פרק אחד) 1994 Sharpe's Company קפטן ריימר 1995 Young Indiana Jones and the Attack of the Hawkmen מנפרד פון ריכטהופן 1995 החשוד העיקרי Prime Suspect: Scent of Darkness 1995 Ghostbusters of East Finchley בוץ' 1995 The Bill דארן האטון סדרת טלוויזיה (פרק אחד) 1996 A Touch of Frost גרהאם מק'ארדי סדרת טלוויזיה (פרק אחד) 1996 Hidden in Silence לוביק 1997 איש הנצח Highlander מורגן ד'אסטינג 1997 וייקליף Wycliffe בלש ארני סוורלנד 1998 מבעד למראה ומה אליס מצאה שם Alice Through the Looking Glass טווידלדי 1998  מארק פיגוט סדרת טלוויזיה (פרק אחד) 1999 אוליבר טוויסט Oliver Twist מונקס 1999–2000 The Vice דאגי ריימונד 2000 Black Cab סטיוארט 2001 אחים לנשק Band of Brothers אלברט בליית' 2001 The Bombmaker קווין 2001 Men Only מאק 2001 Big Bad World ראסל סדרת טלוויזיה (פרק אחד) 2002 No Night Is Too Long ד"ר אייוו סטדמן 2002 NCS: Manhunt לורנס ברייט 2002 לדפוק שעון Clocking Off בלש ג'ייסון וודס סדרת טלוויזיה (פרק אחד) 2003 שם המשחק State of Play דומיניק פוי 2003 Reversals ד"ר כריס סינגלטון 2003 פוארו Poirot מרדית' בלייק בפרק "Five Little Pigs" 2004 Pretending to Be Judith הוגו 2004 מיס מארפל Agatha Christie's Marple קפטן איינסוורת' בפרק "The Murder at the Vicarage" 2004–2007 הנוכלים Hustle דני בלו 2005 וינסנט Vincent גארי דה סילבה 2005 Twisted Tales אלכס רייט 2006 דוקטור הו Doctor Who אלטון פופ בפרק "Love & Monsters" 2006 Terry Pratchett's Hogfather מר ג'ונתן טיטיים 2006 דרקולה Dracula הרוזן דרקולה 2007 חיים על מאדים Life on Mars טוני קריין בפרק "Helpless" 2007 נעלי בלט Ballet Shoes מר סימפסון 2008 Messiah V: The Rapture פקד בילוש ג'וזף ווקר 2008 Burn Up פיליפ קראולי 2008 Mutual Friends מרטין גרנתהם 2010 Touched By Frost המספר 2010 בן חור Ben Hur דוד 2010מודאג על הילד Worried About the Boy סטיב סטרנג'סרט טלוויזיה 2010 Accused קני ארמסטרונג 2011–2013 כלבים משוגעים Mad Dogs ריק 2011 Without You גרג 2012 הנוכלים Hustle דני בלו הופעת קמע 2012 האישה הטובה The Good Wife 2015 המוסקטרים The Musketeers רושפור 2015 ג'ונתן סטריינג' ומר נורל Jonathan Strange & Mr Norrell הג'נטלמן בעל שיער ציצת הסביון 2018מוגנים Safe פיט סדרת טלוויזיה 2019 משבריסטית Flack טוםסדרת טלוויזיה  אחוזת ביצ'האם Beecham House סמואל פרקר סדרת טלוויזיה  2025 הרלן קובן: הנעדרים Missing You מונטה לבורן 3 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1967